ໃນຂະນະທີ່ຊາວອາເມຣິກັນ ໄດ້ສັກຢາວັກຊີນຫຼາຍຂຶ້ນ ປ. ໄບເດັນ ຍົກລະດັບຄວາມພະຍາຍາມໃນການຊ່ອຍເຫຼືອຕ່າງປະເທດ
ໃນຂະນະຖືກກົດດັນຈາກປະເທດອື່ນໆ ໃຫ້ແບ່ງປັນຢາວັກຊີນຕ່າງໆຢູ່ນັ້ນ ເມື່ອຕົ້ນອາທິດນີ້ ທ່ານໄບເດັນ ໄດ້ແຕ່ງຕັ້ງ ທ່ານນາງແກວລ໌ ສມິດຕ໌ ໃຫ້ເປັນຜູ້ປະ ສານງານສຳລັບການຮັບມືກັບ ໂຄວິດ-19 ໃນໂລກ.
ພາຍໃນວັນທີ 19 ເດືອນເມສານີ້ ພວກຜູ້ໃຫຍ່ໝົດທຸກຄົນໃນສະຫະລັດ ຈະມີສິດໄດ້ຮັບການສັກຢາວັກຊີນ, ນັ້ນເປັນການປະກາດທີ່ປະທານາທິບໍດີ ໂຈ ໄບເດັນ ໄດ້ກ່າວໄປ ຊຶ່ງໄດ້ມາຮອດກ່ອນກຳນົດສອງອາທິດ ທີ່ໃນເບື້ອງຕົ້ນທ່ານໄດ້ກຳນົດວັນເສັ້ນຕາຍ ໃສ່ວັນທີ 1 ພຶດສະພາ ປະທານາທິບໍດີ ໂຈ ໄບເດັນ ໄດ້ກ່າວວ່າ “ດຽວນີ້ ພວກເຮົາກຳລັງສັກຢາ ໃນອັດຕາສະເລ່ຍ 3 ລ້ານເຂັມຕໍ່ວັນ ຊຶ່ງເກີນກວ່າ 20 ລ້ານເຂັມຕໍ່ອາທິດ ໃນວັນເສົາມື້ດຽວ ພວກເຮົາໄດ້ມີລາຍງານວ່າ ມີການສັກຢາແລ້ວ ຫຼາຍກວ່າ 4 ລ້ານເຂັມ ພວກເຮົາເປັນປະເທດທຳອິດ ທີ່ສັກຢາວັກຊີນ 150 ລ້ານເຂັມ ແລະປະ ເທດທຳອິດທີ່ສັກຢາວັກຊີນຢ່າງຄົບຖ້ວນ ໃຫ້ແກ່ປະຊາຊົນກວ່າ 62 ລ້ານຄົນ ” ໃນຂະນະຖືກກົດດັນຈາກປະເທດອື່ນໆ ໃຫ້ແບ່ງປັນຢາວັກຊີນຕ່າງໆຢູ່ນັ້ນ ເມື່ອຕົ້ນອາທິດນີ້ ທ່ານໄບເດັນ ໄດ້ແຕ່ງຕັ້ງ ທ່ານນາງແກວລ໌ ສມິດຕ໌ ໃຫ້ເປັນຜູ້ປະ ສານງານສຳລັບການຮັບມືກັບ ໂຄວິດ-19 ໃນໂລກ ທ່ານນາງສມິດຕ໌ ເປັນນັກຊ່ຽວຊານດ້ານສາທາລະນະສຸກໃນໂລກຜູ້ທີ່ໄດ້ລົນນະ ລົງໃຫ້ສົ່ງຢາວັກຊີນສ່ວນເກີນ ໄປໃຫ້ຕ່າງປະເທດ ທ່ານນາງແກວລ໌ ສມິດຕ໌ ຜູ້ປະສານງານສຳລັບການຮັບມືກັບ ໂຄວິດ-19 ໃນໂລກ ແລະຄວາມໝັ້ນຄົງດ້ານສາທາລະນະສຸກ ກ່າວວ່າ “ການນຳພາຂອງອາເມຣິກາແມ່ນຈຳເປັນຢ່າງຍິ່ງ ແລະຂ້າພະເຈົ້າໝັ້ນໃຈທີ່ສຸດວ່າ ພວກເຮົາສາມາດເຂົ້າມາມີບົດບາດໃນສະພາບການນີ້ໄດ້ ” ໃນຂະນະດຽວກັນ ບັນດາປະເທດທີ່ມີລາຍໄດ້ຕ່ຳ ຫາປາກາງ ໄດ້ເລີ້ມຕົ້ນການສັກຢາວັກຊີນຂອງຈີນ ແລະອີກຈຳນວນນຶ່ງ ມາຈາກໂຄງການ COVAX ທີ່ເປັນກົນໄກການແບ່ງປັນຢາວັກຊີນໃຫ້ໂລກຂອງອົງການສະຫະປະຊາຊາດ ບັນດານັກຊ່ຽວຊານກ່າວວ່າ ຍັງມີຫຼາຍຢ່າງທີ່ສະຫະລັດ ສາມາດເຮັດໄດ້ນອກ ເໜືອໄປຈາກ ການສະໜອງສ່ວນເກີນ ຈາກຢາວັກຊີນຂອງຕົນ ທ່ານເຈ ສຕີບເວັນ ມໍຣິສັນ ຜູ້ອຳນວຍການສູນກາງດ້ານນະໂຍບາຍສາທາລະ ນະສຸກໃນໂລກ ປະຈຳສູນກາງຍຸດທະສາດ ແລະການສຶກສາລະຫວ່າງປະເທດ ກ່າວວ່າ “ມັນສາມາດຊ່ອຍຂະຫຍາຍ ຄວາມອາດສາມາດ ໃນການຜະລິດຕາມເປົ້າໝາຍ ມັນສາມາດນຳມາຊຶ່ງຄວາມເປັນລະບຽບແລະຄວາມໂປ່ງໃສຕໍ່ແຫລ່ງຕະຫຼາດຢາວັກຊີນ ຢູ່ທົ່ວໂລກ ທີ່ວ່າຍັງບໍ່ໂປ່ງໃສ ສັບສົນ ແລະຂາດຄວາມຮັບ ຜິດຊອບ ຢູ່ໃນເວລານີ້ ” ໃນວັນອັງຄານຜ່ານມາ ທ່ານໄບເດັນ ຍັງໄດ້ໄປຢ້ຽມຢາມສະຖານທີ່ສັກຢາວັກຊີນ ຢູ່ໂບດແແຫ່ງນຶ່ງ ໃນລັດເວີຈີເນຍ ລັດຖະບານຂອງທ່ານ ໄດ້ລິເລີ້ມກຸ່ມພັນທະມິດຂອງບັນດາສາສະໜາແລະຜູ້ນຳຊຸມຊົນ ເພື່ອຊ່ອຍຊຸກຍູ້ໃຫ້ຊາວອາເມຣິກັນທັງຫຼາຍທີ່ລັ່ງເລໃຈໃນການຈະສັກຢາວັກຊີນ ມີຢູ່ປະມານ 20 ເປີເຊັນ ອີງຕາມການຢັ່ງຫາງສຽງ ຊາວອາເມຣິກັນແມ່ນຍັງຝ່າຝືນກົດລະບຽບດ້ານສາທາລະນະສຸກຫຼາຍຂຶ້ນນັບມື້ ລວມທັງຫຼາຍໆຄົນຜູ້ທີ່ໄດ້ສະເຫຼີມສະຫຼອງໄຊຊນະນະໃນການແຂ່ງຂັນບານບ້ວງລະດັບມະຫາວິທະຍາ ເມື່ອຕົ້ນອາທິດນີ້ ທ່ານວີລລຽມ ສແຊັຟເນີ ເປັນອາຈານດ້ານນະໂຍບາຍສາທາລະນະສຸກ ຢູ່ທີ່ໂຮງຮຽນແພດສາດ ມະຫາວິທະຍາໄລ ແວນເດີບີລຕ໌ ກ່າວວ່າ “ພວກເຮົາມີກໍລະນີຕິດເຊື້ອໃໝ່ ກວ່າ 60,000 ຄົນເກີດຂຶ້ນໃນແຕ່ລະວັນ ແລະພວກຜູ້ໃຫຍ່ໄວໜຸ່ມ ດຽວນີ້ ແມ່ນເປັນແຫລ່ງນຳເຊື້ອ ພວກເຂົາແຜ່ເຊື້ອໄວຣັສນີ້ ພວກເຂົາກໍໄປຊົມການແຂ່ງຂັນ, ພວກເຂົາກໍໄປຮ້ານອາຫານ ແລະຮ້ານກິນດື່ມ ຫຼືບາຣ ” ອີງຕາມທຳນຽບຂາວ ພວກຜູ້ໃຫຍ່ປະມານ 40 ເປີເຊັນ ຢູ່ໃນສະຫະລັດ ໄດ້ສັກຢາວັກຊີນຢ່າງໜ້ອຍນຶ່ງໂດສ ແລະ ເກືອບຮອດ 20 ເປີເຊັນຂອງຈຳນວນປະຊາກອນທັງໝົດ ແມ່ນໄດ້ສັກຢາວັກຊີນຢ່າງຄົບຖ້ວນແລ້ວ ອ່ານຂ່າວນີ້ຕື່ມ ເປັນພາສາອັງກິດ (President Joe Biden) (J Stephen Morrison, Center for Strategic and International Studies) (William Schaffner, Vanderbilt University School of Medicine)